PLANB โตโดดเด่น
มีการวิเคราะห์กันว่า กำไรปกติช่วงครึ่งหลังของปี 2561 ของ บริษัท แพลน บี มีเดีย จำกัด (มหาชน) หรือ PLANB จะโตอย่างโดดเด่น และรายได้อาจทำสถิติสูงสุดนับตั้งแต่การก่อตั้งบริษัท เนื่องจากมีปัจจัยบวกจากการรับรู้รายได้จากโครงการ Central World Connect จอขนาดใหญ่ที่สุดในโลกหน้าศูนย์การค้า Central World เริ่มรับรู้รายได้เต็มไตรมาสในช่วงครึ่งหลังของปี 2561
26 ส.ค. 2561

คุณค่าบริษัท
มีการวิเคราะห์กันว่า กำไรปกติช่วงครึ่งหลังของปี 2561 ของ บริษัท แพลน บี มีเดีย จำกัด (มหาชน) หรือ PLANB จะโตอย่างโดดเด่น และรายได้อาจทำสถิติสูงสุดนับตั้งแต่การก่อตั้งบริษัท เนื่องจากมีปัจจัยบวกจากการรับรู้รายได้จากโครงการ Central World Connect จอขนาดใหญ่ที่สุดในโลกหน้าศูนย์การค้า Central World เริ่มรับรู้รายได้เต็มไตรมาสในช่วงครึ่งหลังของปี 2561
ประกอบกับแผนการเพิ่มพื้นที่สื่อโฆษณาดิจิทัล (Capacity) โดยบริษัทมีเป้าหมายเพิ่มพื้นที่โฆษณาในจุดสำคัญของกรุงเทพฯ อีกกว่า 40 จอ ภายในครึ่งหลังของปี 2561 และคาดว่า Utilization Rate จะเพิ่มขึ้นต่อเนื่องเป็นลำดับในช่วงที่เหลือของปี 2561 จากการเติบโตของเศรษฐกิจ รวมถึงเป็นช่วงใกล้ปิดปีงบประมาณของภาครัฐฯ (ช่วงเดือน ก.ย.ของทุกปี) และใกล้สิ้นปีจะเป็นช่วงที่บริษัทต่าง ๆ ใช้งบประมาณค่าใช้จ่ายกับการโฆษณามากที่สุด
ผลดังกล่าวทำให้นักวิเคราะห์ประเมินกำไรสุทธิปี 2561 ไว้ที่ 667 ล้านบาท มีความเป็นไปได้จากผลกำไรสุทธิงวด 6 เดือนแรกโตอย่างโดดเด่น
สำหรับผลการดำเนินงานงวดไตรมาส 2 สิ้นสุดวันที่ 30 มิถุนายน 2561 บริษัทมีรายได้ขยับขึ้นมาอยู่ที่ 877.40 ล้านบาท จากงวดเดียวกันของปีก่อน 740.11 ล้านบาท โดยเป็นผลจากการขยายกำลังการผลิตสื่อโฆษณาอย่างต่อเนื่องในปีที่ผ่านมา ประกอบกับ สภาวะเศรษฐกิจที่ฟื้นตัวส่งผลให้สื่อโฆษณาทุกประเภทมีอัตราการใช้สื่อโฆษณาสูงขึ้น โดยเฉพาะในสื่อโฆษณา ประเภทดิจิทัลและสื่อโฆษณาประเภทภาพนิ่ง ส่งผลให้บริษัทมีกำไรขยับขึ้นมาอยู่ที่ 152.62 ล้านบาท หรือ 0.04324 บาทต่อหุ้น จวกงวดเดียวกันของปีก่อน 120.98 ล้านบาท หรือ 0.034411 บาทต่อหุ้น
ทั้งนี้ทำให้ผลการดำเนินงานงวด 6 เดือน สิ้นสุดวันที่ 30 มิถุนายน 2561 บริษัทมีรายได้รวมขยับขึ้นมาอยู่ที่ 1,681.86 ล้านบาท จากงวดเดียวกันของปีก่อน 1,432.45 ล้านบาท ส่งผลให้บริษัทมีกำไรขยับขึ้นมาอยู่ที่ 291.73 ล้านบาท หรือ 0.08265 บาทต่อหุ้น จากงวดเดียวกันของปีก่อน 221.92 ล้านบาท หรือ 0.06311 บาทต่อหุ้น พิสูจน์ชัดว่าผลประกอบการเติบโตโดดเด่นจริง
นอกจากนี้ ทางนักวิเคราะห์มีมุมมองเชิงบวกกับการขยายธุรกิจในกลุ่ม Engagement Marketing ทั้งการถือสิทธ์เป็นผู้ดูแลเชิงพาณิชย์ทั้งหมดของสมาคมฟุตบอลแห่งประเทศไทย และไทยลีก รวมถึงการลงทุนในกลุ่มศิลปิน BNK48 ซึ่งนอกจากได้ส่วนแบ่งรายได้จากสินค้าภายใต้ลิขสิทธ์ต่าง ๆ แล้ว PLANB ยังสามารถใช้ Content เพื่อเพิ่มมูลค่าให้กับสื่อของบริษัท และทำ Bundle package เพื่อเพิ่มอัตราการใช้สื่อของบริษัทได้อีกด้วย
รวมถึงมีมุมมองเชิงบวกต่อการลงทุนใน BMN (ถือหุ้น 19.5%) ซึ่งมีโอกาสในการเติบโตระยะยาว ทั้งจากแนวโน้มการเติบโตของจำนวนผู้โดยสารในรถไฟฟ้าสายสีน้ำเงินเดิม และ Upside จากรถไฟฟ้าสายใหม่ ๆ ที่จะเปิดใช้งานในปี 2562-2563
ขณะเดียวกัน ทางนักวิเคราะห์ บล.เอเอสแอล ประมาณการว่า ผลประกอบการของบริษัทจะเติบโตได้อย่างโดดเด่นด้วยปัจจัยข้างต้น แนะนำ “ซื้อ” ราคาเป้าหมาย 8.50 บาท
…
ผู้ถือหุ้นรายใหญ่
รายชื่อกรรมการ